„Guvernul face tot posibilul să blocheze activitatea în sistemul de învățământ”, acuză sindicatele din educație
Guvernul a adoptat vineri o ordonanță de urgență care stabilește că personalul contractual plătit din fonduri publice nu mai poate rămâne angajat la stat după îndeplinirea condițiilor de pensionare și emiterea deciziei. În acest context, Federația Sindicatelor Libere din Învățământ și Federația Sindicatelor din Educație „Spiru Haret” acuză guvernanții că „vor să închidă peste noapte contractele de muncă pentru toți cei care au primit deciziile de pensionare, indiferent dacă sunt indispensabili pentru unitățile de învățământ sau nu”.